section_heading: Dopuštenja pristupa datotekama datotečnog sustava
paragraph_text: Dopuštenja datotečnog sustava mogu biti krajnje jednostavna, npr. MS-DOS i njemu srodni PC-DOS i FreeDOS skoro da nisu imali nikakva dopuštenja, jer u to vrijeme različiti korisnici računala ionako nisu morali upisivati zaporke da bi mogli rabiti računalo, uključili bi ga u struju i ono bi radilo, te bi svaki korisnik računala imao pristup svim datotekama. Jedan od uzroka je taj što u vrijeme ranih operacijskih sustava tvrdi diskovi nisu bili rašireni, pa je svaki korisnik računala nosio svoje podatke na svojim disketama sa sobom.